text: Akut mangel på læger i Esbjerg
  06 januar 2014 kl. 11.16
  Manglen på læger har ramt Esbjerg. Lige nu er der akut brug for op mod ti praktiserende læger i byen.
  Flere end 15 praktiserende læger er på vej på pension, mens andre har opgivet deres praksis, og lægemanglen er en tikkende bombe, siger praktiserende læge i Esbjerg Ole Busch til DR Esbjerg.
  Den store mangel på læger kommer nemlig til at betyde, at byens øvrige læger skal overtage op mod 10.000 patienter fra de lægepraksiser, der lukker.
  I slutningen af næste uge holder Esbjerg Kommune praksismesse sammen med Region Syddanmark for at få nye og yngre læger til byen.
  DR Esbjergs artikel om lægemangel i Esbjerg
  